ddrg/super_eurlex huggingface dataset:
(7)

V skladu s členom 6(1)(a) Direktive 2009/110/ES Evropskega parlamenta in Sveta (3) lahko institucije za izdajo elektronskega denarja poleg izdajanja elektronskega denarja opravljajo tudi plačilne storitve. Poleg tega se v skladu s členom 3(1) navedene direktive postopki nadzora nad plačilnimi institucijami, ki uveljavljajo pravico do ustanavljanja in svobode opravljanja storitev, vključno z rednim poročanjem plačilnih institucij, smiselno uporabljajo za institucije za izdajo elektronskega denarja. Člen 3(4) Direktive 2009/110/ES določa tudi, da se določbe o nadzoru nad plačilnimi institucijami, ki uveljavljajo pravico do ustanavljanja in svobode opravljanja storitev, smiselno uporabljajo tudi za institucije za izdajo elektronskega denarja, ki distribuirajo elektronski denar v drugi državi članici prek fizičnih ali pravnih oseb, ki nastopajo v njihovem imenu, z izjemo imenovanja osrednjih kontaktnih točk v skladu s členom 29(4) Direktive (EU) 2015/2366. Člen 3(5) Direktive 2009/110/ES določa, da institucije za izdajo elektronskega denarja ne smejo izdajati elektronskega denarja prek agentov, lahko pa prek agentov opravljajo plačilne storitve, če so izpolnjeni pogoji iz člena 19 Direktive (EU) 2015/2366. Čezmejno sodelovanje med pristojnimi organi v zvezi z institucijami za izdajo elektronskega denarja, ki imajo podružnice, zastopnike ali distributerje na ozemlju države članice gostiteljice, bi bilo treba olajšati glede vsebine in oblike poročil, ki jih je treba predložiti. Kljub temu bi morale informacije za spremljanje skladnosti z določbami nacionalnega prava, s katerimi se prenašata naslova III in IV Direktive (EU) 2015/2366, predložiti le institucije za izdajo elektronskega denarja, ki opravljajo plačilne storitve prek podružnic ali zastopnikov, ki so ustanovljeni v državah članicah gostiteljicah.
(3)

Od institucij ali subjektov se ne bi smelo zahtevati, da v pogodbene določbe, ki urejajo zadevno obveznost, vključijo pogodbeno določilo, če bi bila taka vključitev v zadevni tretji državi nezakonita. To se lahko zgodi, kadar na primer zakoni ali navodila organov tretje države ne dovoljujejo takih določil. Za institucijo ali subjekt bi moralo veljati tudi, da vključitev pogodbenega določila v sporazum ali instrument ni izvedljiva, kadar navedena institucija ali subjekt teh pogodbenih določb ne more spremeniti. To pogosto velja, kadar se sporazumi ali instrumenti sklenejo v skladu z mednarodnimi standardiziranimi pogoji ali protokoli, ki določajo enotne pogoje za takšne vrste sporazumov ali instrumentov. Produkti trgovinskega financiranja, kot so jamstva, posredna osebna jamstva, akreditivi ali drugi instrumenti, ki se uporabljajo v okviru podpore ali financiranja trgovinskih poslov, se običajno izdajo v skladu z mednarodno priznanimi standardnimi pogoji ali pravili, ki jih določi mednarodno priznana sektorska organizacija ali so oblikovani na podlagi standardnih dvostranskih sporazumov. Do neizvedljivosti lahko pride tudi, če institucija ali subjekt sklene pogodbe o opravljanju finančnih storitev z organi, ki niso organi Unije, vključno s ponudniki finančnih storitev, mesti trgovanja, infrastrukturami finančnih trgov ali skrbniki, ki uporabljajo standardne pogoje, o katerih se institucija ali subjekt ne more pogajati.
IZVEDBENA UREDBA KOMISIJE (EU) 2021/1419

z dne 24. avgusta 2021

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta („Nagykunsági birspálinka“)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Madžarske z dne 18. oktobra 2016 za registracijo geografske označbe „Nagykunsági birspálinka“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Nagykunsági birspálinka“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Nagykunsági birspálinka“ se registrira. Ta uredba v skladu s členom 30(4) Uredbe (EU) 2019/787 imenu „Nagykunsági birspálinka“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 24. avgusta 2021 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 184, 12.5.2021, str. 19.
IZVEDBENA UREDBA KOMISIJE (EU) 2021/1262

z dne 26. julija 2021

o odobritvi sprememb specifikacije proizvoda za zaščiteno označbo porekla ali zaščiteno geografsko označbo („Iaşi“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev sprememb specifikacije proizvoda za zaščiteno označbo porekla „Iaşi“, ki jo je Romunija poslala v skladu s členom 105 Uredbe (EU) št. 1308/2013.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembe specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Spremembe specifikacije proizvoda, objavljene v Uradnem listu Evropske unije v zvezi z imenom „Iaşi“ (ZOP), se odobrijo.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. julija 2021 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 93, 19.3.2021, str. 68.
IZVEDBENA UREDBA KOMISIJE (EU) 2021/1291

z dne 28. julija 2021

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta („Demerara Rum“)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Francoske Gvajane z dne 28. junija 2018 za registracijo geografske označbe „Demerara Rum“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Demerara Rum“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Demerara Rum“ se registrira. Ta uredba v skladu s členom 30(4) Uredbe (EU) 2019/787 imenu „Demerara Rum“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. julija 2021 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 120, 8.4.2021, str. 7.
Člen 1

4. Za namene točke (c) in točk (iii) do (vii) odstavka 1 tega člena so podatki, ki se predložijo, informacije, ki so na voljo v carinski deklaraciji na podlagi ustreznega podatkovnega elementa iz Priloge B k Delegirani uredbi (EU) 2015/2446. Vendar, kadar države članice v skladu s členom 2, členom 143a in členom 144 Delegirane uredbe (EU) 2015/2446 ali kakršnimi koli drugimi prehodnimi določbami iz navedene uredbe, uporabijo drugačne zahteve glede podatkov v carinski deklaraciji, so predloženi podatki enakovredne informacije, razpoložljive v carinski deklaraciji, za katero veljajo navedene zahteve glede podatkov.
(2)

Zahtevke so vložile družba Hebei Xingfei Chemical Co., Ltd 13. julija 2020, družba Inner Mongolia Likang Bio-Tech Co., Ltd (Likang) 29. julija 2019 (posodobljen 12. februarja 2021) in družba Shandong Lantian Disinfection Technology Co., Ltd 13. aprila 2021 (v nadaljnjem besedilu: vložniki), proizvajalke izvoznice triklorizocianurna v Ljudski republiki Kitajski (v nadaljnjem besedilu: LRK).
(6)

Zelenortskim otokom bi bilo zato treba odobriti začasno odstopanje od zahteve v skladu s pravili o preferencialnem poreklu, da bi se izdelki šteli za izdelke s poreklom iz države upravičenke samo, če so izdelki, ki vsebujejo materiale iz poglavij 3 in 16 kombinirane nomenklature, v celoti pridobljeni v navedeni državi. V prvem letu uporabe odstopanja bi bilo treba odobriti odstopanje za letno količino 5 000 ton pripravljenih ali konzerviranih filetov tuna, 3 000 ton pripravljenih ali konzerviranih filetov skuše in letno količino 1 000 ton pripravljenih ali konzerviranih filetov fregatnega trupca ali trupca. Da bi se upoštevali trgovinski interesi Evropske unije ter ohranila poštena konkurenca med njeno domačo ribiško industrijo in tretjo državo, bi se morala letna količina v naslednjih letih zmanjšati v skladu s količinami iz prilog I in II, razen za pripravljene ali konzervirane filete fregatnega trupca ali trupca. Trajanje odstopanja bi moralo biti omejeno na tri leta, da bi Zelenortski otoki lahko okrevali po krizi zaradi COVID-19 in si prizadevali za dokončanje potrebnih strukturnih prilagoditev v ribiškem sektorju s ciljem izpolnitve pravil o poreklu za zadevne izdelke. Vendar bi bilo treba odstopanje odobriti pod pogojem, da carinski organi Zelenortskih otokov izvajajo količinske preglede izvoza izdelkov, za katere velja odstopanje, ter da Komisiji pošljejo izjavo o količinah, za katere so bile izdane navedbe o poreklu v skladu s to uredbo, in zaporedne številke teh navedb.
(4)

Omejitve mobilnosti v obdobju pandemije so znatno vplivale na uporabo storitev železniškega potniškega prometa. V manjši meri pa so vplivale tudi na storitve železniškega tovornega prometa. Po podatkih upravljavcev železniške infrastrukture v Uniji je pandemija močneje prizadela segment potniških storitev, zlasti segment komercialnih storitev potniškega prometa, pri čemer se je ponudba znatno zmanjšala v vseh državah članicah in se še vedno ni vrnila na ravni iz leta 2019. Med marcem 2020 in februarjem 2021 so se storitve potniškega prometa, izražene v vlakovnih kilometrih, v primerjavi z enakim obdobjem 2019–2020 zmanjšale za 11,5 %, storitve tovornega prometa pa za 6,1 %. Med marcem 2020 in februarjem 2021 so se storitve potniškega prometa, ki se izvajajo v okviru obveznosti javne službe, izražene v vlakovnih kilometrih, v primerjavi z enakim obdobjem 2019–2020 zmanjšale za 5,9 %, komercialne storitve potniškega prometa pa za 33,1 %. V zadnjem četrtletju leta 2020 se je potniški promet v potniških kilometrih zmanjšal za 56 %, število potnikov pa se je v primerjavi z enakim obdobjem v letu 2019 prepolovilo. Ta trend lahko pomembno vpliva na konkurenco na trgih železniškega potniškega prometa, na vzpostavitev resnično enotnega evropskega železniškega območja in na premik k bolj trajnostnemu prometnemu sektorju, v katerem se več ljudi in blaga prevaža po železnici. Tovorni promet v tonskih kilometrih se je v zadnjem četrtletju leta 2020 povečal za 5 % v primerjavi z letom 2019, količina ton, prepeljanih z vlakom, pa se je povečala za 3 %.
(7)

Dodatni podatki o varnosti uporabe in učinkovitosti lasalocid A natrija (Avatec 150 G) za ciljne vrste bi lahko razkrili nove elemente, ki bi omogočili ponovno proučitev ocene navedenega krmnega dodatka. V zvezi s tem vložnik zahtevka za dovoljenje za lasalocid A natrij (Avatec 150 G) trdi, da bi se lahko opravile dodatne študije, ki bi dokazale varnost in učinkovitost krmnega dodatka za ciljne vrste. V ta namen se je vložnik zavezal, da bo v določenem roku predložil dodatne podatke, pri čemer bo navedel študije, ki jih je treba izvesti, in jih načrtoval tako, da bodo njihovi rezultati na voljo do 31. decembra 2021. Navedene študije naj bi zajemale študije tolerance in učinkovitosti v talnih boksih za piščance za pitanje in rejene nesnice.
V skladu s Finančno uredbo, Uredbo (EU, Euratom) št. 883/2013 Evropskega parlamenta in Sveta (10) ter uredbami Sveta (ES, Euratom) št. 2988/95 (11), (Euratom, ES) št. 2185/96 (12) in (EU) 2017/1939 (13) se finančni interesi Unije zaščitijo s sorazmernimi ukrepi, ki vključujejo ukrepe v zvezi s preprečevanjem, odkrivanjem, odpravljanjem in preiskovanjem nepravilnosti, tudi goljufij, z izterjavo izgubljenih, neupravičeno izplačanih ali nepravilno porabljenih sredstev ter po potrebi z naložitvijo upravnih sankcij. Zlasti je v skladu z uredbama (Euratom, ES) št. 2185/96 in (EU, Euratom) št. 883/2013 Evropski urad za boj proti goljufijam (OLAF) pooblaščen za izvajanje upravnih preiskav, vključno s pregledi in inšpekcijami na kraju samem, da bi ugotovil, ali je prišlo do goljufije, korupcije ali kakršnega koli drugega nezakonitega ravnanja, ki škodi finančnim interesom Unije.

Evropsko javno tožilstvo (EJT) je v skladu z Uredbo (EU) 2017/1939 pooblaščeno za preiskovanje in pregon kaznivih dejanj, ki škodijo finančnim interesom Unije, kot je določeno v Direktivi (EU) 2017/1371 Evropskega parlamenta in Sveta (14). V skladu s Finančno uredbo mora vsaka oseba ali subjekt, ki prejema sredstva Unije, v celoti sodelovati pri zaščiti finančnih interesov Unije, Komisiji, OLAF, Računskemu sodišču in, za tiste države članice„ ki so vključene v okrepljeno sodelovanje na podlagi Uredbe (EU) 2017/1939, EJT podeliti potrebne pravice in dostop ter zagotoviti, da vse tretje strani, ki so vključene v izvrševanje sredstev Unije, podelijo enakovredne pravice. Zato bi morali sporazumi s tretjimi državami in ozemlji ter z mednarodnimi organizacijami, pa tudi vse pogodbe ali sporazumi, ki izhajajo iz izvajanja te uredbe, vsebovati določbe, ki Komisijo, OLAF, Računsko sodišče in EJT izrecno pooblaščajo za izvajanje revizij ter pregledov in inšpekcij na kraju samem v skladu z njihovimi pristojnostmi ter zagotavljajo, da vse tretje strani, ki so vključene v izvrševanje sredstev Unije, podelijo enakovredne pravice.
Upogljiv izdelek (t. i. plavalna cev) iz celičaste plastične mase (plastične pene) v obliki votle cevi dolžine približno 1 m in premera približno 8 cm. Izdelek plava na vodi in je predstavljen kot plovni pripomoček, ki je v skladu z evropskim standardom za plovne pripomočke za učenje plavanja (EN 13138-2:2014). Izdelek je tudi odporen proti udarcem in izolira toploto. Glej sliki (*1).

3926 90 97
(3)

Izvedbena uredba (EU) 2019/1690 je določala, da mora vlagatelj Komisiji, državam članicam in Evropski agenciji za varnost hrane (v nadaljnjem besedilu: Agencija) do 30. oktobra 2020 predložiti potrditvene informacije glede toksikološkega profila nekaterih metabolitov. Potrditvene informacije so se zahtevale tudi za tri druge točke do drugih rokov, določenih v Prilogi I k Izvedbeni uredbi (EU) 2019/1690.
2.4.4

Dokumentacija je podprta z analizo, iz katere je na splošno razvidno, kako se bo sistem obnašal, če se pojavi katera koli nevarnost ali okvara, ki bo vplivala na delovanje ali varnost naprave za upravljanje vozila. Proizvajalec določi in izvaja izbrane analitične pristope ter jih ob homologaciji da na voljo tehnični službi za pregled. Tehnična služba oceni uporabo analitičnih pristopov. Ta ocena vključuje: (a) pregled varnostnega pristopa na ravni koncepta (vozila) s potrdilom, da vključuje obravnavanje: (i) povezav z drugimi sistemi vozila; (ii) motenj v delovanju sistema v okviru področja uporabe te uredbe; (iii) za funkcije iz točke 2.2: — primerov, ko lahko sistem v brezhibnem stanju povzroči tveganja za varnost (npr. zaradi nerazumevanja ali napačnega razumevanja okolja vozila), — zlorabe s strani voznika, ki jo je mogoče razumno predvideti, — namernega spreminjanja sistema. Ta pristop temelji na analizi nevarnosti/tveganj, ki je ustrezna za zagotovitev varnosti sistema; (b) pregled varnostnega pristopa na ravni sistema. Ta pristop lahko temelji na analizi vrste okvar in njihovih učinkov (Failure Mode and Effect Analysis – FMEA), analizi drevesa napak (Fault Tree Analysis – FTA) ali katerem koli podobnem postopku, primernem za zagotavljanje varnosti sistema; (c) pregled načrtov validacije in rezultatov. To vključuje validacijsko preizkušanje, primerno za validacijo, na primer preizkušanje z metodo strojne opreme v zanki (Hardware in the Loop – HIL), operativno preizkušanje vozila na cesti ali katero koli drugo preizkušanje, ustrezno za validacijo. Ocena zajema preverjanje izbranih nevarnosti in okvar na kraju samem, da se ugotovi, ali je argumentacija, ki podpira varnostni koncept, razumljiva in logična ter ali so načrti validacije ustrezni in so bili izvedeni. Tehnična služba lahko za preverjanje varnostnega koncepta izvede preizkuse, kot so opredeljeni v točki 3, ali zahteva njihovo izvedbo.
(7)

Komisija in države članice so 13. marca 2018 prejele znanstveno mnenje Agencije (3), v katerem je bilo sklenjeno, da je bila na podlagi predloženih podatkov ugotovljena vzročno-posledična povezava med uživanjem raztopin CHO in izboljšanjem telesne zmogljivosti med zelo intenzivno daljšo telesno vadbo za ciljno populacijo zdravih odraslih v dobri telesni kondiciji, ki opravljajo zelo intenzivno (najmanj 65 % VO2max) in daljšo (vsaj 60 min) telesno vadbo. Zdravstveno trditev, ki odraža to ugotovitev, bi bilo zato treba šteti za skladno z zahtevami iz Uredbe (ES) št. 1924/2006 in jo uvrstiti na seznam dovoljenih trditev Unije, uveden z Uredbo (EU) št. 432/2012.
(1)

Za oblikovanje ciljno usmerjenih ukrepov za boj proti mikrobni odpornosti je bistveno določiti morebitne dejavnike tveganja za javno zdravje in zdravje živali. Opredelitev ustreznih trendov glede obsega prodaje in uporabe protimikrobnih snovi pri živalih na nacionalni ravni in na ravni Unije bi morala omogočiti, da se ugotovijo taki dejavniki tveganja, ki izhajajo iz uporabe protimikrobnih snovi pri živalih. To bi moralo služiti kot podlaga za določitev ustreznih prednostnih nalog za obvladovanje tveganja, opredelitev ciljno usmerjenih ukrepov za boj proti mikrobni odpornosti in spremljanje njihovega učinka. V skladu s pristopom evropskega akcijskega načrta „eno zdravje“ zoper odpornost proti antimikrobikom (2) bi morale navedene prednostne naloge in ukrepi olajšati celovito analizo ustreznih trendov glede obsega prodaje in uporabe protimikrobnih snovi pri živalih skupaj s trendi porabe protimikrobnih snovi pri ljudeh in ustreznimi podatki o organizmih, odpornih na protimikrobne snovi, najdenih pri živalih, ljudeh, v živilih in okolju, kadar so ti na voljo.
(17)

Za premike pošiljk svežega ali predelanega mesa in mesnih proizvodov, vključno z ovitki, pridobljenih iz prašičev, gojenih na območjih z omejitvami I in II ali gojenih zunaj območij z omejitvami I, II in III ter zaklanih na območjih z omejitvami I, II in III, bi morale veljati manj stroge zahteve glede spričeval, da bi se preprečile nepotrebne in pretirano obremenjujoče omejitve trgovine. Zagotoviti bi bilo treba možnost, da se dovolijo premiki ustreznih pošiljk na ozemlju iste države članice in v druge države članice na podlagi oznak zdravstvene ustreznosti ali identifikacijskih oznak, ki se uporabljajo v obratih, če so navedeni obrati določeni v skladu s to uredbo. Pristojni organi bi morali obrate določiti le, če so gojeni prašiči in proizvodi iz njih, ki jih je dovoljeno premikati izven območij z omejitvami I, II in III, jasno ločeni od navedenih živali in proizvodov, ki niso primerni za take dovoljene premike. Sveže meso in mesni proizvodi, vključno z ovitki, pridobljeni iz prašičev, gojenih na območju z omejitvami III, ter sveže meso in mesni proizvodi, vključno z ovitki, pridobljeni iz prašičev, gojenih na območju z omejitvami II, bi morali biti v skladu s to uredbo označeni s posebnimi oznakami zdravstvene ustreznosti, če posebni pogoji, na podlagi katerih se dovolijo premiki navedenih pošiljk izven območja z omejitvami II iz te uredbe, niso izpolnjeni.